

VALSTYBĖS ĮMONĖS TURTO BANKO

GENERALINIS DIREKTORIUS

# ĮSAKYMAS

# DĖL VALSTYBĖS NEKILNOJAMOJO TURTO PERDAVIMO PATIKĖJIMO TEISE

2019 m. rugsėjo 25 d. Nr. P13-38

Vilnius

Vadovaudamasis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 10 straipsniu ir įgyvendindamas Valstybės turto perdavimo valdyti, naudoti ir disponuoti juo patikėjimo teise tvarkos aprašą, patvirtintą Lietuvos Respublikos Vyriausybės 2001 m. sausio 5 d. nutarimu Nr. 16 „Dėl Valstybės turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“,

p e r d u o d u Aplinkos apsaugos departamentui prie Aplinkos ministerijos valdyti, naudoti ir disponuoti juo patikėjimo teise jo nuostatuose numatytai veiklai vykdyti valstybei nuosavybės teise priklausančias ir šiuo metu Nacionalinio visuomenės sveikatos centro prie Sveikatos apsaugos ministerijos patikėjimo teise valdomą nekilnojamąjį turtą – garažo patalpas, esančias Šilutėje, Tulpių g. 12A (bendras plotas - 367,31 kv. m, perduodamų patalpų plotas – 53,46 kv. metro (perduodamų patalpų indeksai – 2-10 (47,04 kv. metro) ir pagalbinės garažo patalpos – 2-11 (6,42 kv. metro), unikalus numeris - 8893-4001-3110, likutinė vertė - 2019 m. rugsėjo 30 d. – 2 790,31 eurų).

Generalinis direktorius Mindaugas Sinkevičius

Parengė:

Audrius Navickas

2019-09-24